CELEX: 62013CN0570
Language: el
Date: 2013-11-06 00:00:00
Title: Υπόθεση C-570/13: Αίτηση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 6 Νοεμβρίου 2013 — Karoline Gruber

25.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/5
            
         Αίτηση προδικαστικής αποφάσεως, την οποία υπέβαλε το Verwaltungsgerichtshof (Αυστρία) στις 6 Νοεμβρίου 2013 — Karoline Gruber
   (Υπόθεση C-570/13)
   2014/C 24/09
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof
   
      Διάδικοι στην υπόθεση της κύριας δίκης
   
   
      Προσφεύγουσα: Karoline Gruber
   
      Καθού: Unabhängiger Verwaltungssenat für Kärnten
   
      Παρεμβαίνουσα: EMA Beratungs- und Handels GmbH
   
      Έτερος διάδικος: Bundesminister für Wirtschaft, Familie und Jugend
   
      Προδικαστικά ερωτήματα
   
   
               1)
            
            
               Αντιβαίνει στο δίκαιο της Ένωσης, και στην οδηγία 2011/92/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (οδηγία 2011/92) (1), ιδίως δε στο άρθρο 11 αυτής, η εθνική νομική ρύθμιση βάσει της οποίας απόφαση που διαπιστώνει ότι δεν απαιτείται εκτίμηση περιβαλλοντικών επιπτώσεων για ένα συγκεκριμένο έργο αναπτύσσει δεσμευτική ισχύ και έναντι όσων περιοίκων δεν είχαν την ιδιότητα των μετεχόντων στην προηγηθείσα διαδικασία και δύναται να αντιταχθεί στους εν λόγω περιοίκους στο πλαίσιο της μετέπειτα διαδικασίας αδειοδοτήσεως, ακόμη και όταν οι περίοικοι αυτοί έχουν τη δυνατότητα να ασκήσουν τις ενστάσεις τους κατά του σχεδιαζόμενου έργου (οι οποίες στην υπό κρίση υπόθεση έγκεινται στο ότι λόγω των επιπτώσεων του έργου τίθεται σε κίνδυνο η ζωή, η υγεία ή η περιουσία τους ή/και στη δυσανάλογη ενόχληση λόγω δυσοσμίας, θορύβων, καπνού, σκόνης, δονήσεων ή με οποιονδήποτε άλλο τρόπο);
               Σε περίπτωση καταφατικής απαντήσεως στο πρώτο ερώτημα:
            
         
               2)
            
            
               Επιβάλλεται από το δίκαιο της Ένωσης, και ιδίως από την απευθείας εφαρμογή της οδηγίας 2011/92, η μη αναγνώριση δεσμευτικής ισχύος κατά τα εκτιθέμενα στο πρώτο ερώτημα;
            
         
      (1)  ΕΕ 2012, L 26, σ. 1.